##### 1)

##### POTRDITEV

##### ZAPISNIKA 7. REDNE SEJE OBČINSKEGA SVETA OBČINE GORJE Z DNE 23.10.2019

Številka: 9000-9/2019-16

 Datum: 23.10.2019

**Z A P I S N I K**

7. redne seje Občinskega sveta (v nadaljevanju OS) Občine Gorje, ki je bila v **sredo, 23. oktobra 2019**, ob 17.00 uri, v sejni sobi Občine Gorje.

|  |  |
| --- | --- |
| **Prisotni:** | Janez Poklukar (SDS), Jakopič Pavel, Dominik Piber, Primož Pretnar, Edvard Torkar, Janez Kolenc, Urban Jan, Ivan Ratek, Danijela Mandeljc, Anja Bunderla, Zdenka Repe, župan Peter Torkar |
| **Poročevalci:** | Branko Jeršin, Štefan Korošec – Infrastruktura Bled |
| **Novinarji:** | Nova24TV |
| **Občinska uprava** **občine Gorje:** | Martina Hribar Brus – v. d. direktorice OU, Monika Breznik, Urška Zakrajšek, Drago Bregant, Nuša Jesenšek – tajnica OS |
| **Zainteresirana javnost** |

Seja je bila posneta na diktafon.

Vodil jo je **župan Peter Torkar**, ki je uvodoma vse prisotne pozdravil.

Pred ugotavljanjem prisotnosti in sklepčnosti je župan opozoril na 25. člen, 3. točko Poslovnika, ki pravi, da predsedujoči lahko na zahtevo predstavnika javnega obveščanja dopusti zvočno in slikovno snemanje posameznih delov seje. Ker ni prejel nobene zahteve od predstavnikov javnega obveščanja, da želijo zvočno in slikovno snemati posamezne dele 7. redne seje, je prosil vse, ki so slikovno in/ali zvočno snemali, da ugasnejo snemalne naprave.

V nadaljevanju je podal poročilo o prisotnosti enajstih svetnikov in glede na to ugotovil in potrdil sklepčnost. Gradivo za sejo je bilo objavljeno na spletni strani Občine Gorje in posredovano k vsem točkam dnevnega reda.

Za to sejo so se sestali Odbor za gospodarstvo, varstvo okolja in gospodarske javne službe, Odbor za negospodarstvo in javne službe družbenih dejavnosti ter javnih financ ter Statutarno pravna komisija.

Pred obravnavo in potrditvijo dnevnega reda je občinski svet obvestil, da je občinska uprava dne 17.10.2019 prejela predlog razširitve dnevnega reda, ki ga je predlagala svetnica Anja Bunderla, in sicer s točko »Poročilo o delu podžupanje v letu 2019« s pripisom, da tako podžupanja o svojem delu seznani občinski svet.

Odprl je razpravo in se takoj priglasil k razpravi. Povedal je, da predloga svetnice Anje Bunderla ne podpira. Na podlagi 29. člena Zakona o lokalni samoupravi (ZLS) občinski svet nadzoruje delo župana, podžupana in občinske uprave glede izvrševanja odločitev občinskega sveta, vendar se ta nadzor nanaša le na izvrševanje odločitev občinskega sveta, torej sprejetih sklepov. Na podlagi tretjega odstavka 33. člena ZLS župan skrbi za izvajanje odločitev občinskega sveta, kar v praksi tudi izvaja. Podžupanja in občinska uprava neposredno ne izvršujejo odločitev sveta, saj za to nimajo pravne podlage, temveč delajo po navodilih in usmeritvah župana.

Na podlagi povedanega je ponovno izpostavil, da ne podpira točke o poročilu podžupanje o njenem delu v letu 2019, saj podžupanja ne izvršuje odločitev občinskega sveta neposredno, to je v pristojnosti župana. Za svoje delo je podžupanja odgovorna županu, saj v skladu z zakonom župan imenuje in razrešuje podžupana.

Ker ni bilo razprave, je župan dal na glasovanje predlog svetnice Anje Bunderla, da se točka »Poročilo o delu podžupanje v letu 2019« uvrsti na dnevni red.

**GLASOVANJE:**

|  |  |
| --- | --- |
| ZA | 2 |
| PROTI | 9 |

**Predlog za razširitev dnevnega reda ni bil sprejet.**

Za sedmo sejo Občinskega sveta Občine Gorje se določi naslednji dnevni red:

|  |  |
| --- | --- |
| **1.** | **Potrditev zapisnika 6. redne seje Občinskega sveta Občine Gorje z dne 18.09.2019** |
| **2.**  | **Odlok o proračunu Občine Gorje za leto 2020, predlog – prva obravnava** |
| **3.** | **Odlok o postopku in merilih za sofinanciranje letnega programa športa v občini Gorje, predlog – prva obravnava** |
| **4.** | **Popravek Odloka o grbu in zastavi** |
| **5.** | **Program zimske službe na območju občine Gorje za leto 2020** |
| **6.** | **Informacije župana,** |
| **7.** | **Pobude in vprašanja.** |

Svetnica Anja Bunderla je pričakovala, da bo na dnevnem redu točka v zadevi z odgovori na pripombe na OPN. Predlagala je, da se za naslednjo sejo pripravi točka, ki bo povzemala oz. predstavila odgovore, ki jih je občinska uprava podala na pripombe in predloge OPN.

Ker ni bilo predloga za umik ali razširitev dnevnega reda, je župan dal na glasovanje predlagan dnevni red.

**GLASOVANJE:**

|  |  |
| --- | --- |
| ZA | 10 |
| PROTI | / |

**Dnevni red je bil sprejet.**

**TOČKA 1: POTRDITEV ZAPISNIKA 6. REDNE SEJE OBČINSKEGA SVETA OBČINE GORJE Z DNE 18.9.2019**

Pred potrjevanjem zapisnika je župan svetnike obvestil, da je prišlo do tipkarske napake pri zapisu glasovanja. Pri točki 6: Pobuda za izločitev naselja Krnica in ustanovitev novega naselja Zatrnik je v zapisniku zapisano, da je glasovalo 11 ZA in 11 PROTI. To je napačen zapis, zato se zapisnik popravi tako, da se zapiše 11 ZA in 0 PROTI.

Pripombe na zapisnik je podala svetnica Anja Bunderla.

Ker je svetnica Anja Bunderla razpravljala več kot 7 minut, je župan, na podlagi 31. člena Poslovnika, dal na glasovanje predlog, da svetnica Anja Bunderla lahko razpravlja dalj časa, vendar ne več kot 15 minut.

**GLASOVANJE:**

|  |  |
| --- | --- |
| ZA | 4 |
| PROTI | 5 |

**Predlog ni bil sprejet.**

Ker ni bilo drugih pripomb na zapisnik, je župan dal na glasovanje naslednji sklep:

**1. Občinski svet Občine Gorje sprejme zapisnik 6. redne seje Občinskega sveta Občine Gorje, z dne 18.9.2019, s popravkom**

**GLASOVANJE:**

|  |  |
| --- | --- |
| ZA | 8 |
| PROTI | 1 |

**Zapisnik je bil sprejet.**

**TOČKA 2: ODLOK O PRORAČUNU OBČINE GORJE ZA LETO 2020, PREDLOG – PRVA OBRAVNAVA**

Uvodno obrazložitev je podala Monika Breznik, višja svetovalka za javne finance, gospodarske in družbene dejavnosti.

Pri razpravi so sodelovali:

**Anja Bunderla:**

1) 74 transferni prihodki / 740 transferni prihodki iz drugih javnofinančnih institucij; sredstva Eko sklada za investicije – 10 minibusov v višini 340.000 €; povedala je, da je TD Gorje odstopilo o razpisa, zato jo zanima, kdo je potencialni koncesionar?

**Župan**: razpis za koncesijo še ni bil objavljen.

2) predlagala je, da se v času javne razprave skliče okroglo mizo vaških odborov, na kateri bi se naredil katalog nujnih investicij.

**Župan**: v času javne razgrnitve lahko vsakdo participira predlog iz katerega koli področja.

Ob 17.44 uri je prišla policija. Svetnica Anja Bunderla je prosila za prekinitev seje.

Glede na predlog svetnice, da se seja prekine, je župan dal na glasovanje predlog svetnice Anje Bunderla, da se seja prekine.

**GLASOVANJE:**

|  |  |
| --- | --- |
| ZA | 2 |
| PROTI | 5 |

**Predlog ni bil sprejet, zato je župan nadaljeval s sejo.**

**Primož Pretnar:**

1) PP 20160208 Investicijsko vzdrževanje in gradnja občinski cest / OB207-20-0001 Ureditev infrastrukture v naselju Poljšica – 2. faza. Investicija je upravičena.

**Zdenka Repe:**

1) na strani 105; program 18059001 Programi športa v višini 37.000 €. Na strani 185 letni program športa za leto 2020 pa je napisano 38.130 €. Zakaj različna zneska?

**Monika Breznik:** v programu 18059001 je proračunska postavka, ki ni v letnem programu športa, to je Programi drugih izvajalec. Tukaj gre za urejanje tekaških prog. V letni program športa je vključena proračunska postavka Sofinanciranje programa športa – osnovna šola, ki pa je vključena v drugo programsko klasifikacijo.

2) Letni izvedbeni načrt financiranja na področju kulture za leto 2020; v PP 20120303 Promocija in urejanje krajev Občine Gorje so predvidena sredstva v višini 10.000 € za soorganizaciji prireditve Jurjev semenj. V predhodni PP 20070402 Prireditve v občini Gorje pa je navedeno, da bo občina financirala prireditve, ki se dogajajo v občini, v višini 9.900 €.

**Monika Breznik:** iz PP 20070402 Prireditve v občini Gorje se financirajo druge, manjše prireditve in prireditve, ki so bile uspešne na razpisu. Za Jurjev semenj je namenjeno 10.000 € in gre iz druge PP.

**Janez Kolenc:**

1) PP 20160208 Investicijsko vzdrževanje in gradnja občinski cest / OB207-20-0003 Obnova ceste LC 012191 Krnica – Zg. Laze – Poljane; ali gre samo za preplastitev?

**Župan:** v kolikor bo MOP zagotovilo sofinancerska sredstva skladno s 10. in 11. členom Zakona o Triglavskem narodnem parku, se bo cesta preplastila.

2) kadrovski načrt za leto 2020; ali sistematizacijo obravnava in potrdi občinski svet?

**Martina Hribar Brus:** sistematiziranih je šest delovnih mest, zasedenih je 5.

**Župan:** razpis ne more biti objavljen pred sprejetjem proračuna.

**Martina Hribar Brus:** če občinski svet sprejme Kadrovski načrt, župan spremeni Pravilnik o sistematizaciji in sistematizira dva delovna mesta za področje.

Svetnik Ivan Ratek je predlagal, da se seja za nekaj minut prekine in počaka svetnico Anjo Bunderla.

Župan je ob 18.03 uri prekinil sejo za 15 minut.

Ob 18.18 uri se je seja nadaljevala. Svetnica Anja Bunderla je bila prisotna na seji.

Župan je nadaljeval z razpravo in dal besedo svetnici Anji Bunderla. Ker ni imela pripomb, predlogov je župan dal na glasovanje naslednji predlog sklepa:

**Občinski svet Občine Gorje sprejme predlog Odloka o proračunu Občine Gorje za leto 2020 in ga posreduje v 30-dnevno javno razpravo.**

**GLASOVANJE:**

|  |  |
| --- | --- |
| ZA | 10 |
| PROTI | / |

**Sklep je bil sprejet.**

**TOČKA 3: ODLOK O POSTOPKU IN MERILIH ZA SOFINANCIRANJE PROGRAMA ŠPORTA V OBČINI GORJE, PREDLOG – PRVA OBRAVNAVA**

Uvodno obrazložitev je podal Branko Jeršin.

Predlog Odloka sta obravnavala Odbor za negospodarstvo in javne službe družbenih dejavnosti ter javnih financ in Statutarno pravna komisija. Najprej je kratko poročilo podal predsednik Ivan Ratek, nato pa še predsednik Statutarno pravne komisije Janez Poklukar.

V razpravi so sodelovali:

**Anja Bunderla:**

1) v 8. členu odloka pogreša stavek, kot ga opredeljuje 20. člen Zakona o športu, in sicer kdo je lahko v komisiji? Predlaga, da se 20. člen zakona prepiše oz. napiše tudi v občinski odlok.

**Branko Jeršin:** pojasnil je, da je dopolnitev tega člena predlagala protikorupcijska komisija. S tem so se pojavile težave dobiti nekoga, ki ni sorodstveno ali kako drugače povezan in zaradi tega je bila izvedena dopolnitev.

2) 9. člen, drugi odstavek; zapisniki sej komisije niso javni. Predlagala je, da se ta stavek napiše v 14. člen »ocenjevanje in vrednotenje vlog«, in sicer tako kot je to zapisano v 27. členu, peta točka Zakona o športu.

**Janez Kolenc:**

1) 5. člen, četrta alineja »udeleženci športnih programov so pretežno prebivalci občine Gorje«. Predlagal je, da se napiše v procentih, ker je beseda »pretežno« širok pojem.

**Branko Jeršin:** v gorjanskih društvih so lahko včlanjeni tudi člani iz drugih občin. Lahko se dopiše »več kot polovica…«.

2) stran 13, tabela 1b; stopnji II. in III pri panogi odbojka, košarka sta enaki. Ali gre za napako?

**Branko Jeršin:** ne, tako je predvideno. Najmanj 12 vadečih mora biti, zato da je sestavljena cela skupina.

3) stran 13, tabela 1b; panoga nogomet; 15 vadečih. V Gorjah te možnosti ni, ker se igra samo mali nogomet. Predlagal je, da se panoga nogomet priključi k panogi odbojka, košarka.

4) stran 13, tabela 1b; druge športne panoge; v Gorjah je težko dobiti toliko vadečih.

**Branko Jeršin:** tukaj se smiselno upoštevajo drugi kriteriji.

5) stran 16, točka 6.2 Športni objekti; zanimalo ga je, kam se uvrstijo objekti, kot so nogometno igrišče na Stovičju, odbojkarsko igrišče in balinišče? Kaj se upošteva pri kolesarstvu?

**Branko Jeršin:** pod zunanje površine. Kolesarstvo pa nima objekta.

6) stran 14, tabela 3a, 3b, 4, 5; zakaj se za strokovni kader ne upošteva tabela 2 in zakaj se v tabeli 5: Programi planincev in tabornikov upoštevajo materialni stroški? Predlagal je, da se za vse programe upošteva tabela 2, ki se jo ustrezno popravi in dopolni.

**Branko Jeršin:** v teh dejavnostih ni objekta, zato so upoštevani materialni stroški, prav tako pa tudi zakon tako predvideva.

7) stran 16, točka 6.5.1 Prireditve občinskega pomena; katere prireditve so to? Ali pod to prireditev spada Gorjanski kros ali so to prireditve, ki jih organizira gorjansko društvo?

**Branko Jeršin:** to so prireditve, ki jih organizira gorjansko društvo.

Po zaključeni razpravi je župan najprej dal na glasovanje naslednji sklep:

**Občinski svet Občine Gorje sprejme predlog Odloka o postopku in merilih za sofinanciranje letnega programa športa v občini Gorje, s predlogi iz razprave.**

**GLASOVANJE:**

|  |  |
| --- | --- |
| ZA | 11 |
| PROTI | / |

**Sklep je bil sprejet.**

**TOČKA 4:** **POPRAVEK ODLOKA O GRBU IN ZASTAVI**

Župan je pojasnil, da se pri objavi Odloka o grbu in zastavi, ki je bil sprejet na 11. redni seji Občinskega sveta Občine Gorje dne 24.04.2008, prišlo do tehnične napake tako, da je bil namesto besede »zvončarstvo« zapisana beseda »lončarstvo«, zato je potrebno sprejeti popravek.

Popravek Odloka je obravnavala Statutarno pravna komisija. Predsednik Janez Poklukar je podal kratko poročilo.

V razpravi, ki je sledila, je sodelovala svetnica Anja Bunderla.

Po končani razpravi je župan dal na glasovanje naslednji predloga sklepa:

**Občinski svet Občine Gorje sprejme popravek Odloka o grbu in zastavi.**

**GLASOVANJE:**

|  |  |
| --- | --- |
| ZA | 11 |
| PROTI | / |

**Sklep je bil sprejet.**

**TOČKA 5: PROGRAM ZIMSKE SLUŽBE NA OBMOČJU OBČINE GORJE ZA LETO 2020**

Uvodno obrazložitev je podal Štefan Korošec, vodja programov pri Infrastrukturi Bled.

Poročilo je obravnaval Odbor za negospodarstvo in javne službe družbenih dejavnosti ter javnih financ. Predsednik Ivan Ratek je podal kratko poročilo.

V razpravi so sodelovali svetniki Urban Jan, Janez Poklukar, Janez Kolenc, Primož Pretnar in Danijela Mandeljc.

Po končani razpravi je župan dal na glasovanje naslednji predlog sklepa:

**Občinski svet Občine Gorje sprejme Program zimske službe 2019-2020.**

**GLASOVANJE:**

|  |  |
| --- | --- |
| ZA | 11 |
| PROTI | / |

**Sklep je bil sprejet.**

**TOČKA 6: INFORMACIJE ŽUPANA**

* Obnova državne ceste Kočna – Spodnje Gorje
* Dela na Poljšici
* Radar pri vrtcu in šoli

**TOČKA 7: POBUDE, PREDLOGI IN VPRAŠANJA**

**Nove pobude in vprašanja**

***7.1. VPRAŠANJE – ustno – Janez Kolenc***

1. na Gabercu, Podhom 43 b je večja poškodba cestišča, natančneje večja luknja, v kateri se ob dežju zadržuje voda. Zaradi tega prihaja do škode na fasadi hiše. Predlaga sanacijo te luknje.

**ODGOVOR – ustni**

1. občinska uprava je prejela dopis občanke, ki je opozorila na poškodovano cestišče. Zadeva se bo sanirala.

***7.2. VPRAŠANJE – ustno – Ivan Ratek***

1. v proračunu ni zasledil, da občina namerava urediti parkirni prostor pred šolo.

2. predlagal je, da se naredi nadstrešek za šolska kombija.

3. predlagal je, da se na cesti pod Višelnico postavi znak za prepoved vožnje za tovornjake in avtobuse.

**ODGOVOR – ustni**

1. v proračun 2020 je vključena ureditev parkirišča pred šolo. Projektantska ocena je 185.000 €. Predvidenih je čez 30 parkirnih mest, kiss and ride pas. Pas je namenjen staršem, da ustavijo avto, se poslovijo od otroka in odpeljejo naprej.

2. išče se rešitev. Trenutno so težave pri OPNju, zaradi streh.

3. znak je postavljen.

***7.3. VPRAŠANJA – ustno – Anja Bunderla***

1. predlagala je, da se na naslednjo sejo uvrstita točki »Predstavitev odgovorov na OPN« in »problematika z vodo, zajetjem Ovčje jame in kakšne rešitve se da narediti v zvezi z Perniki«.

2. zapisnike naj se piše skladno s pomenom besede zapisnik.

3. v roku enega meseca naj se skliče okrogla miza vseh vaških odborov in svetnikov na temo prednostne naloge občine.

4. kdaj bo nova spletna stran?

5. zakaj je občinska uprava nakazala povračilo sodnih stroškov, kot plačilo dobaviteljev. Ni dobavitelj občine Gorje. Je samostojna kulturna delavka. Kje v proračun je opredeljeno oz. pod katere stroške spada?

6. kdaj bo končana obnova ceste čez Poljšico?

7. dobila je informacijo, da se Edvard Torkar. spozna na gradbene zadeve, cest… predlagala je, da se bolj dosledno dela na tem, da bi tudi odbori delali preglede in ocene dela na gradbiščih.

8. kdo je dela projekt in zakaj na Poljšici ni bilo predvidenega optičnega kabla?

9. v Spodnjih Gorjah, v Grabnu se že dalj časa niso očistili jaški in predlaga popravilo ceste.

10. kdaj bo sanacija drenaže pri Poklukarjevih?

11. na Klinarjevem klancu sta se od zadnje seje zgodili še dve kolesarski nesreči. Zanima jo, kaj namerava občina narediti?

12. ali ima občina določeno višino takse za spremembo namembnosti zemljišča? Ali je AS Podhom plačala to vlogo?

13. v katerih AS ima občina deleže in koliko glasov?

14. predlaga, da se na občne zbore AS vabi tudi ostale funkcionarje in ne samo župana. Prav je, da se tudi svetniki, ki pokrivajo območja, da so prisotnih na občnih zborih.

15. slišala je namigovanja, da bo župan tožil določene člane AS Podhom. Članov naj se ne ustrahuje.

16. kdaj bo dobila dokumente, za katere je zaprosila že pred meseci? Drago Bregant je odgovoril Informacijskih pooblaščenki, da jih bo dobila? Kdaj bo to?

17. občinska uprava še vedno ni obvestila Eko sklad, da je Turistično društvo odstopilo od razpisa za mini buse.

18. predlagala je, da župan predloži rezultate strategije za oskrbo s pitno vodo do naslednje seje, pod točko, ki jo je predlagala.

19. sestal se je VO Podhom. Sprašuje se, zakaj na sejo ni prišla podžupanja, saj sodeluje z društvi… zapisnik sestanka VO Podhom naj se objavi na spletni strani občine. Na podlagi zapisnika, jo zanima, kdaj bo popravilo ceste skozi Podhom? Prosi za pisen odgovor.

20. pri H.Š. Podhom 49 a naj se obreže zelenje.

21. kdaj se bo na Vrščah postavila tabla »Triglavski narodni park«? Iz dopisa ni mogoče razvideti časovnice. Naj se pošlje vprašanje na TNP.

22. Milena Dežman je predlagala postavitev koša za pasje iztrebke na njeni parceli. Drago Bregant ji je odgovoril, da je bila zadeva poslana Infrastrukturi v reševanje. Zanima jo ali se bo koš postavil oz. kdaj se bo postavil?

23. predsednik TD Gorje, Jože Borse je povedal, da pri »Sirarju« v Podhomu, kjer se predvideva obnova ceste s pločnikom, se ne bo več parkiralo in da je bila to napaka TD. Se pa TD Gorje dogovarja z LIP Bled glede parkirišč.

24. ali bo Občina Gorje odstopila od OPPNja, kjer načrtujejo parkirišča na Vrščah? Sedaj je koncept TD Gorje ta, da želijo odmakniti promet in parkirišča iz vasi in bodo vse kapacitete poskušali pridobiti na LIPu.

25. kdaj se namerava urediti javna razsvetljava v delu od korita do mlečne ceste?

**ODGOVOR – ustni**

4. spletna stran je v pripravi. V roku treh mesecev bo zaživela nova spletna stran.

5. to se ne da popraviti.

7. Edvard Torkar je odgovoril, da je gradbeni tehnik in je specialist za visoke gradnje.

8. projekt je delal Darko Logar. Pred investicijo se pozove gospodarske javne službe, da se vključijo v investicijo. Družbe dobijo projektne pogoje, nato pa se jih pozove k investiciji. V tem primeru se je Telekom pozitivno odzval, nato se je umaknil od investicije, nato pa se je ponovno vključil.

10. občinska uprava bo pozvala Direkcijo za infrastrukturo. Opravljen pa je bil tudi ogled.

11. sklican je bil sestanek, na katerem so bili prisotni projektant, policija in MIR. Ker se je pravilnik spremenil, ne predvideva dodatnih oznak. Občinska uprava poskuša najti rešitev znotraj novega pravilnika.

12. občina zaračunava samo vlogo za spremembo namembnosti (kot pobudo za spremembo). Pravilnik je bil sprejet šele lani. AS Podhom pa je vlogo podala prej.

13. pisen odgovor.

14. pisen odgovor.

15. župan ji je zatrdil, da to ni res.

16. dokumenti so v pripravi.

19. sanacija je predvidena v proračunu, skupaj z ureditvijo kanalov za odpadno vodo. En del se bo uredil od podvoza do mlečne ceste.

21. postavil jo bo TNP.

24. bistveno so se spremenile usmeritve znotraj OPNja. Občinska uprava je mnenja, da se OPPN, ki je sedaj v teku, ukine in izda sklep o ustavitvi postopka. Je pa investitor TD Gorje. Ko bo potrjen OPN, je pa stvar pogovorov glede parkirišč. Za enkrat je napisano, da so dopustni, ni pa rečeno, da bodo.

25. javna razsvetljava je predvidena z rekonstrukcijo ceste od podvoza do mlečne ceste.

***7.4. VPRAŠANJE – ustno – Primož Pretnar***

1. ali bo optika na Poljšici?

2. zapora ceste na Poljšici je predvidena do 31.10.2019. Glede na izvedena dela, se bo zapora gotovo podaljšala?

3. zanima ga stališče občine na prejeto anonimno pismo, z dne, 23.9.2019.

**ODGOVOR – ustni**

1. kot kaže, optika bo na Poljšici. Položiti morajo zaščitne rore.

2. zapora se bo podaljšala na podlagi novega dovoljenja za zaporo ceste. Obvestilo bo objavljeno na občinski spletni strani.

3. občinska uprava je dobila to pisno. Sprejet je [Odlok o načinu opravljanja lokalne](http://www.lex-localis.info/TabView/VsebinaTabs.aspx?SectionID=7206b4e0-9157-45f4-ba4f-4a0c8a84669e&glava=0) [gospodarske javne službe oskrbe s pitno](http://www.lex-localis.info/TabView/VsebinaTabs.aspx?SectionID=7206b4e0-9157-45f4-ba4f-4a0c8a84669e&glava=0) [vodo v Občini Gorje](http://www.lex-localis.info/TabView/VsebinaTabs.aspx?SectionID=7206b4e0-9157-45f4-ba4f-4a0c8a84669e&glava=0), pogoji in metodologija za priklop na javni vodovod so jasni. Vsi, ki pa koristijo druge vodne vire (šterno, korito, zajetje, …) pa morajo imeti vodno dovoljenje, ki ga izda pristojno ministrstvo. Po uradno dostopnih informacijah ni videti, da bi kdo na Poljšici imel vodno dovoljenje.

***7.5. VPRAŠANJE – ustno – Pavel Jakopič***

1. izvedena je bila delna sanacija potoka Budna v Krnici. Ostal je še en kratek odcep, ki je precej problematičen, ne samo za cesto, tudi za hiše.

2. imel je pripombe na oporne zidove na Poljšici. Eni so novi, drugi pa so ostali taki, kot so bili. Zdi se mu nedopustno, da je tako.

**ODGOVOR – ustni**

1. župan je predlagal, da vaščani ogroženih hiš na občino pošljejo predloge za sanacijo tega dela potoka Budna.

2. projektant si je ogledal stanje na terenu. Zid, ki se je saniral, se mu je zdel problematičen, bil je previsok. Prav tako pa je bilo potrebno upoštevati projektne pogoje Zavoda za varstvo kulturne dediščine, kjer je napisano, da se zidovi se smejo obnovit, zaradi zgodovinske dediščine.

***7.6. VPRAŠANJE – ustno – Janez Poklukar***

1. sanacija ceste Spodnje Gorje – Kočna; ali se bo most pri odcepu za Mežaklo kaj širil?

**ODGOVOR – ustni**

1. v tej fazi se ne bo širil.

***7.7. VPRAŠANJE – ustno – Danijela Mandeljc***

1. umiritev oz. omejitev prometa v Spodnjih Gorjah od koriti proti Elmontu.

2. svetnico Anjo Bunderla je vprašala, kaj jo prav za prav moti?

**ODGOVOR – ustni**

1. pripravljen bo pisen odgovor.

2. svetnico Anjo Bunderla zanima kaj dela, za kaj prejema občinska sredstva? Vedeti mora, zakaj se proračunska sredstva porabljajo?

Seja je bila zaključena ob 1957.

Po tonskem zapisu:

Nuša Jesenšek

 Župan Občine Gorje

 Peter Torkar